
Helsinki 1971 Jussin Paino 


Sosialistinen Opiskelijaliitto (SOL) perustettiin 
vuonna 1965, ja se liittyi samalla jäseneksi Suomen 
Kansan Demokraattiseen Liittoon. Sosialistisen Opiske- 
lijaliiton edeltäjinä ovat olleet Sosialidemokraattinen 
Ylioppilasyhdistys, jota olivat vuonna 1905 perusta- 
massa mm. Otto Wille Kuusinen ja Yrjö Sirola, sekä 
vuonna 1925 syntynyt maineikas Akateeminen Sosialis- 
tiseura (ASS). Akateeminen Sosialistiseura toimi al- 
kuaan sosialidemokraattisen puolueen opiskelijajärjes- 
tönä, mutta erotettiin puolueesta vuonna 1937 johdon- 
mukaisen fasismin ja taantumuksen vastaisen taiste- 
lunsa sekä marxilaisen valistus- ja tutkimustoimin- 
tansa vuoksi. Demokratian voimien murskatessa fasis- 
min ASS oli eräänä perustajajäsenenä muodostamassa 
SKDL:oa, ja nykyisin ASS toimii SOL:n suurimpana 
perusjärjestönä. Sosialidemokraattisen ylioppilasyhdis- 
tyksen ja Akateemisen Sosialistiseuran työn jatkajana 
Sosialistinen Opiskelijaliitto on maamme sosialistisen 
opiskelijaliikkeen tradition perillinen. 

Viime vuosina Sosialistinen Opiskelijaliitto on ko- 
kenut voimakkaan poliittisen, toiminnallisen ja järjes- 


+ töllisen nousukauden. Yhteiskunnalliset muutokset ja 


miistä noussut ja nouseva opiskelijaliikehdintä on mer- 
kinnyt historiallista haastetta liitolle. SOL onkin voi- 
makkaasti suuntautunut tämän liikehdinnän ohjaami- 
seen, suuntaamiseen ja kehittämiseen. Tässä proses- 
sissa SOL on muuntumassa laajaksi ja voimakkaaksi 
joukkojärjestöksi, joka jo nyt on jäsenpohjaltaan ja 
joukkokannatukseltaan merkittävä tekijä maamme 
korkeakouluissa ja opiskelijapolitiikassa. 

Nyt hyväksytyssä ohjelmassa SOL arvioi tilanteensa 


ja asettaa tehtävänsä marxismi-leninismin periaattei- 
den pohjalta, sopusoinnussa kansainvälisen kommunis- 
tisen liikkeen käsitysten kanssa. Tähän ovat liittoamme 
ohjanneet opiskelijaesiintymisistä saadut kotimaiset ja 
ulkomaiset kokemukset, ja viime kädessä imperialis- 
min uusimman vaiheen analyysi, sen yhteydessä ja 
sen suhteen liitossa tapahtunut teoreettinen kehitys. 

Voimakas ideologinen murrosprosessi sivistyneistön 
ja opiskelijoiden keskuudessa asettaa suuria vaatimuk- 
sia poliittisideologiselle kasvatus- ja johtotyöile. Tässä 
suhteessa on Suomessa saavutettu kansainvälisesti aja- 
tellen varsin myönteisiä tuloksia. SOL:lla on hyvät 
mahdollisuudet johtaa suomalaista opiskelijaliikettä 
osaksi ja osana kansainvälistä työväenliikettä. Peri- 
aateohjelma on tällaisen pyrkimyksen ilmaus ja oi- 
kein. käytettynä myös tämän pyrkimyksen tehokas 
väline. $ 

Voidaan perustellusti sanoa, että nyt hyväksytty 
periaateohjelma aloittaa uuden kauden Sosialistisen 
Opiskelijaliiton ja koko suomalaisen sosialistisen opis- 
kelijaliikkeen historiassa. SOL ymmärtää periaateoh- 
jelmansa velvoittavana kehotuksena työn, toiminnan, 
taistelun kaikinpuoliseksi kehittämiseksi. Ohjelma 
asettaa SOL:lle uusia käytännöllisiä ja teoreettisia teh- 
täviä; se liittää SOL:n yhä kiinteämmin työväenluokan 
rintamaan taistelussa rauhan, demokratian, sosialismin 
ja kommunismin puolesta. 


Helsingissä elokuussa 1971 


SOSIALISTINEN OPISKELIJALIITTO 


"SOSIALISTINEN OPISKELIJALIITTO 


Sosialistinen Opiskelijaliitto (SOL) on opiskelevien 
tai loppututkintonsa suorittaneiden lukeneiston jäsen- 
ten joukkojärjestö, joka ratkaisuissaan nojaa Marxin ja 
Engelsin luomaan tieteellisen sosialismin teoriaan ja 
sen nykyiseen kehitysvaiheeseen marxismi—leninis- 
miin. SH 
SOL:n tehtävänä on osallistua maamme työväenliik- 
keen taisteluun yhteiskunnallisen edistyksen, demokra- 
tian ja rauhan puolesta ja sosialistisen yhteiskunta- 
järjestelmän saavuttamiseksi. SOL pyrkii ohjaamaan 
työväenliikkeen lukeneiston järjestäytynyttä toimintaa 
ja tekee tunnetuksi tieteellistä sosialismia sen keskuu- 
dessa. Sosialistinen Opiskelijaliitto on osa Suomen työ- 
väenliikettä ja kuuluu jäsenjärjestönä Suomen Kansan 
Demokraattiseen Liittoon. 


TYÖVÄENLUOKAN HISTORIALLINEN TEHTÄVÄ 


Kapitalismin synty merkitsi laadullista harppausta 
inhimillisen edistyksen tiellä. Se vapautti tuotantovoi- 
mat feodalismin kahleista. Kapitalistiset tuotantosuh- 
teet muodostuivat kuitenkin ennen pitkää niiden kehi- 
tyksen jarruksi. Kapitalistinen tuotantovälineiden 
omistus ei ainoastaan hidasta tuotantovoimien kehi- 
tystä: tuotantovoimien kehittyneisyydestä huolimatta 
sadat miljoonat ihmiset kärsivät kapitalismin vallitessa 
puutteesta ja kurjuudesta, työttömyydestä ja sodasta. 
Porvarillisen propagandan ”hyvinvointiyhteiskunta”- 
vakuutteluista huolimatta kehittyneimpienkin kapita- 
lististen maiden työtätekevien huolena ovat toimeen- 
tulo-ongelmat, työttömyys ja epävarmuus tulevaisuu- 
desta. Kapitalismi ei ole pystynyt eikä pysty ratkaise- 
maan näitä inhimillisiä perusongelmia. Vain sosialismi 
pystyy siihen. 

Kapitalistisen yhteiskuntajärjestelmän hävittämisen 
ja sosialismin toteuttamisen suorittaa liittolaistensa 
kanssa työväenluokka, tuotannollisen asemansa vuoksi 
yhteiskunnan ainoa johdonmukaisesti vallankumouksel- 
linen voima. Juuri se on välittömimmin kapitalistisen 
riiston kohteena, juuri se luo työllään valtaosan yhteis- 

kunnallisista rikkauksista. Työväenluokan keskittymi- 
nen suurtuotantolaitoksiin, sen järjestäytyneisyys ja 
luokkataistelukokemus sekä sen tieteellinen oppi, 
marxismi—leninismi, tekevät siitä yhteiskunnallisen 
kehityksen johtavan voiman. Työväenluokan etujoukko, 
kommunistinen puolue, osoittaa työtätekeville tien va- 
pautumiseen kapitalismin kahleista. 

Lokakuun suuri sosialistinen vallankumous saattoi 
alulle sosialismin muuttamisen teoriasta todellisuu- 
deksi. Aikakautemme pääristiriidaksi on muodostunut 
sosialismin ja imperialismin välinen ristiriita. Sosia- 
listisen maailmanjärjestelmän muodostuminen, vaiku- 
tuksen kasvu ja esimerkin voima vaikuttavat yhä voi- 
makkaammin — yhteiskunnallisiin lainmukaisuuksiin 
koko maailmassa. Tämä luo entistä suotuisampia edel- 
lytyksiä monopolien- ja imperialisminvastaisen liik- 
keen kehittymiselle kansallisella ja kansainvälisellä 
tasolla. Maailman mitassa tapahtunut luokkavoimien 
keskinäisen aseman muuttuminen on johtanut siihen, 
että kolme imperialisminvastaista voimaa, sosialistinen 
maailmanjärjestelmä, kansainvälinen työväenluokka ja 
kansallinen vapautusliike, määräävät nykyään ihmis- 
kunnan kehityksen pääsuunnan. 

Imperialismi on heikentynyt ja sen yleinen kriisi 
syventynyt. Imperialismin aggressiivisuus ei ole silti 
vähentynyt. Se vain saa uusia muotoja. Imperialismi on 
jatkuvasti suurin uhka rauhalle ja inhimilliselle edis- 
tykselle. Taistelu rauhan puolesta, imperialismin hyök- 
käyspolitiikkaa vastaan ja ydinsodan estämiseksi on 
entistä välttämättömämpää. 

Sosialistinen Opiskelijaliitto (SOL) asettuu kaikkien 

rauhan, kansallisen vapautuksen ja demokraattisen 


kehityksen puolesta kamppailevien ihmisten taistelu- 


rintamaan imperialismia ja monopolien sortoa vastaan. 
Proletaarisen internationalismin — vallankumouksel- 
listen voimien kansainvälisen yhtenäisyyden ja soli- 


daarisuuden — lujittamista SOL pitää edellytyksenä 7, 


tämän taistelurintaman menestykselle. 

Aikakautemme on kapitalismista sosialismiin siir- 
tymisen aikakautta. SOL on mukana vallankumouk- 
sellisessa työväenliikkeessä yhteistyössä työväenluokan 


etujoukon, kommunistisen puolueen kanssa taistele- 


massa sosialismiin siirtymisen puolesta, rakentamassa 
sosialistista Suomea sekä luomassa työväenluokan lo- 
pullista päämäärää, kommunistista yhteiskuntaa. 


IMPERIALISMI 


imperialismi — kapitalismin monopolistinen vaihe 


Tuotantovoimien kehitys johti 1800-luvun viimeisinä 
vuosikymmeninä kapitalismin uuteen, monopolistiseen 
vaiheeseen. Monopolien syntyminen oli -väistämätön 
seuraus kapitalismissa vallitsevasta kilpailusta ja siitä 
aiheutuvasta. tuotannon ja pääomien keskittymisestä 
harvojen suuromistajien käsiin. Tuotantolaitosten suuri 
koko ja tuotantokyky yhtyneenä rajoittuneisiin mark- 
kinoihin pakotti kapitalistit voittojensa : turvaamiseksi 
solmimaan sopimuksia markkinoiden jaosta, tuotannon 
määrästä ja hintatasosta eli muodostamaan monopoleja. 

Monopolisoitumista edistivät. liikatuotannosta aiheu- 
tuneet kriisit ja lamat, jotka johtivat hintojen tilapäi- 
seen laskuun ja siten lukemattomien pienyritysten 
tuhoon. Työläisten järjestäytyminen oli lisäksi jo saa- 
ruttanut sellaisen asteen, että he pystyivät ajoittain 
vastustamaan kapitalistien pyrkimystä palkkojen alen: 
tamiseen. Tämä osaltaan kiihdytti tuotantovoimien ke- 
hittämistä, johon- voimakkaimmilla kapitalisteilla oli 
parhaat mahdollisuudet. 

Tuotannon keskittyminen aiheutti myös pankkipää- 

oman keskittymistä. Pankkilaitosten luonne muuttui 
perusteellisesti pankkimonopolien muodostuessa. Mono- 
polisoitumisen myötä teollisuus- ja pankkipääoma pu- 
noutuivat toisiinsa ja siten syntyi uusi pääoman muoto 
— finanssipääoma. Suomessa kuten kaikissa kehitty- 
neissä kapitalistisissa maissa ovat talouden avainase- 
mat joutuneet finanssipääoman huippukerroksen — 
finanssioligarkian — välillisen tai välittömän kontrollin 
alle. Finanssioligarkia ei yleensä kehittyneimmissä ka- 
pitalistisissa maissa itse osallistu omistamiensa yritys- 
ten johtamiseen. Tuotantolaitosten välitön johtaminen 
siirtyy palkattujen johtajien käsiin, ja kapitalistit muut- 
tuvat yhä enemmän pelkästään loismaiseksi luokaksi. 

Monopolisoituneilla aloilla pääomanmuodostus kas- 
voi niin suureksi, että sitä ei voitu sijoittaa pelkäs- 
tään omassa maassa kyllin korkeaa voittoa tuottavasti. 
Monopolit pyrkivät turvaaman voittonsa pääoman 
maastaviennillä, joka sai mitä keskeisimmän merkityk- 
sen. Raaka-ainelähteiden ja markkinoiden turvaami- 
nen olivat myös tärkeitä syitä pääomanviennin laa- 
jentumiselle. Pääomia teollistuneiden maiden mono- 
polit veivät paitsi toisiin kehittyneisiin kapitalistisiin 
maihin erityisesti raaka-aineiden kannalta tärkeisiin 
siirtomaihin ulottaen näin valtansa yli kansallisten 
rajojen. 

Laajojen alikehittyneiden alueiden kehityksen esty- 
minen ja uusien tällaisten alueiden muodostuminen on 
suoranainen seuraus kapitalismin muuttumisesta impe- 
rialistiseksi. Kehittyneet kapitalistiset maat ovat alis- 
taneet Aasian, Afrikan ja latinalaisen Amerikan mai- 
den talouselämän palvelemaan omien monopoliensa 

poliittisia ja taloudellisia päämääriä. Siitä syystä ns. 
kehitysmaat ovat tuotannollisen rakenteensa vuoksi 
voimakkaasti sidottuja entisiin siirtomaavaltoihin ja 
nykyisiin imperialistisiin valtoihin. Alikehittyneisyys 
on voitettavissa vain katkaisemalla siteet imperialis- 
tiseen maailmanjärjestelmään. 

Finanssipääoman muodostuminen on johtanut vähä- 
lukuisten imperialististen valtioiden ylivaltaan koko 
kapitalistiseen maailmaan nähden. Pääomien vienti 
sekä kärkevä taistelu maailmanmarkkinoista on johta- 
nut kilpailun kärjistymiseen monopoliyhtymien välillä 
ja pakottanut ne maailmanlaajuiseen vaikutuspiirien 
jakoon. Näin on syntynyt perusta imperialististen val- 
tioiden taloudellisille liittoutumille, joiden kesken käy- 
/dään jatkuvaa taistelua maailman markkina-alueiden 
uudelleen jakamiseksi. Tuhoisimmat muotonsa tämä 
taistelu on saanut sodissa, joita on käyty markkinoiden 
ja raaka-ainelähteiden uudelleenjakamiseksi ja säilyt- 
tämiseksi. Kaksi kertaa on imperialismi syössyt ihmis- 
kunnan maailmansotaan. 

Kilpailu saa monopolikapitalismin kehittyessä yhä 
irrationaalisempia muotoja. Patenttien avulla monopolit 
estävät tieteellisten saavutusten käyttöönottoa, tuot- 
teiden kestoikää lyhennetään tahallisesti, lukemattomia 
samankaltaisia tuotteita markkinoidaan eri nimikkeillä, 
mainonta kasvaa suunnattomasti. Tällainen kilpailu 
ei johda tuotantovoimien suunnitelmalliseen kehittä- 
miseen, vaan yhä järjettömämpään tuhlaukseen. Mono- 
polikapitalismi kärjistää edelleen kapitalismille omi- 
naista eri tuotannonalojen epätasaista kehittymistä. 
Inhimillisten ja kokonaiskansantaloudellisten tarpeiden 

vaatimaa tuotantoa ei kehitetä, ellei se tuota kapitalis- 
teille riittävää voittoa. Yksityisten tuotantolaitosten 
rationaalinen organisaatio joutuu yhä syvempään risti- 
riitaan yhteiskunnassa vallitsevan tuotannon anarkian 
kanssa. 

Suomi kuuluu monin sitein imperialistiseen maail- 
manjärjestelmään, vaikkakaan ei ole sen keskeisimpiä 
valtioita. Myös Suomessa on havaittavissa imperialis- 
tisen valtion tunnusmerkkejä. Talouselämä on hyvin 
pitkälle monopolisoitunut ja pääomien vienti ulko- 
maille on voimakkaasti kasvamassa. Suomalainen fi- 
nanssipääoma osallistuu ns. kehitysmaiden riistoon 
käyttämällä hyväkseen niitä mekanismeja, joita kan- 
sainvälinen imperialismi on kehittänyt. Toisaalta Suomi 
on suhteessaan vahvempiin imperialistisiin valtioihin 
joutunut alistettuun asemaan. Tämä alistussuhde voi- 
mistuu sikäli kuin suurpääoma onnistuu pyrkimyksis- 
sään liittää Suomi yhä tiiviimmin kapitalistisen maail- 
man yhdentymiskehitykseen. 


Valtiomonopolistinen kapitalismi 


Toisen maailmansodan jälkeinen tilanne on erityi- 
sesti tieteellisteknisen vallankumouksen vaikutuksesta 
synnyttänyt yhä uusia vaikeuksia yksityisomistuksen 
ja tuotannon anarkian puitteissa tapahtuvalle tuotanto- 
voimien kehitykselle. Tuotantovoimien kehitys vaatii 
yhä pakottavammin vapautumista kapitalistisen yksi- 
tyisomistuksen sille asettamista kahleista. Nykyisissä 
oloissa, jolloin kapitalismin sisäiset ristiriidat ovat voi- 
makkaasti kärjistyneet, monopolit eivät enää pysty tur- 

vamaan herruuttaan entisillä keinoilla. Tämä on vaa- 
tinut käännettä uusiin, valtiomonopolistisiin pääoman 
herruuden muotoihin. Toisen maailmansodan jälkeen 
valtiomonopolistinen kapitalismi on tullut vallitsevaksi 
kaikissa imperialistisissa maissa ja enemmän tai vä- 
hemmän vallannut alaa muissakin kapitalistisissa 
maissa. 

Monopolistisen kapitalismin muuttuminen valtiomo- 
nopolistiseksi merkitsee monopolien ja valtion yhä voi- 
makkaampaa yhteenkietoutumista. Myös valtiomonopo- 
listisen kapitalismin oloissa maan taloudellisen ja poliit- 
tisen toiminnan avainasemat ovat finanssipääoman val- 
vonnassa. Suurpääoma pyrkii mobilisoimaan valtion 
entistä laajemmin palvelukseensa turvatakseen kapi- 
talistisen riistojärjestelmän säilymisen ja kasvattaak- 
seen voittojaan. Valtion tehtävänä on toteuttaa talous- 
poliittista pääsuuntaa, joka palvelee suurpääoman etuja. 
Erityisesti luokkataistelutilanteen kärjistyessä mono- 
polit tarvitsevat valtansa turvaamiseen valtion väki- 
valtakoneistoa. 

Valtiomonopolistinen kapitalismi ei ole vain kapi- 
talismin vastaus tuotantovoimien kehitykseen ja eri- 
tyisesti tieteellistekniseen vallankumoukseen. Se on 
myös vaslaus luokkavoimien muutokseen kansainvä- 
lisellä areenalla. 

Valtiomonopolistinen kaptalismi merkitsee niiden 
menetelmien laajenemista, joilla valtio täyttää histo- 
riallista tehtäväänsä, hallitsevan luokan vallan tur- 
vaamista. Väkivaltakoneisto ja muut perinnäiset me- 
netelmät täydentyvät valtiomonopolistisella säänte- 
Iyllä, kapitalismin säilymisen viimeisillä keinoilla: 

Valtiomonopolistisen kapitalismin pyrkimyksenä 
on lieventää ja peittää kapitalismin räikeimpiä epä- 
kohtia. Valtion yritykset säännellä kapitalistista ta- 
loutta eivät pysty poistamaan kärjistyvää kilpailua 
ja tuotannon anarkiaa. Nämä toimenpiteet eivät 
myöskään takaa talouselämän suunnitelmallista kehi- 
tystä, sillä tuotanto perustuu edelleenkin kapitalisti- 
seen omistukseen ja palkkatyön riistoon. 

Imperialismi on sosialistisen — vallankumouksen 
aatto. Tuotannon valtava yhteiskunnallistuminen im- 
perialismin kaudella täydellistää aineellisia edelly - 
tyksiä sosialismiin siirtymiselle. Kuitenkin kapitalis- 
min. muuttaminen sosialismiksi tapahtuu vasta val- 
lankumouksen, vallankumouksellisen harppauksen 
kautta. Tähän eivät riitä pelkästään aineelliset edel- 
lytykset. Tarvitaan välttämättä myös muita taloudel- 
lista ja poliittisesta tilanteesta riippuvia objektiivisia 
edellytyksiä samoin kuin kansanjoukkojen tajunnasta 
ja — järjestäytyneisyydestä riippuvia subjektiivisia 
edellytyksiä. 

Imperialismin aikana kaikki kapitalismin ristirii- 
dat kärjistyvät äärimmilleen. Ennen kaikkea kärjistyy 
kapitalismin . perusristiriita — ristiriita tuotannon 
yhteiskunnallisen luonteen ja omistuksen kapitalis- 
tisen muodon välillä. Kapitalismin muutkin ristiriidat 
kärjistyvät: ristiriidat työn ja pääoman välillä, risti- 
riidat kolonialistisessa ja uuskolonialistisessa ase- 
massa olevien sorrettujen kansojen ja niitä riistävien 
imperialististen maiden välillä sekä ristiriidat itse 
imperialististen valtioiden välillä. Ristiriitojen kasvu 
lisää valtiomonopolistisia toimenpiteitä. Imperialismin 

valtiomonopolistinen luonne voimistuu jatkuvasti. 
Kuitenkaan kapitalismi ei kykene ratkaisemaan näitä 
ristiriitojaan, vaan tuotannon yhteiskunnallinen luon- 
ne vaatii yhä pakottavammin tuotantovälineiden ka- 
pitalistisen omistuksen ` korvaamista sosialistisilla 
omistussuhteilla. ”Valtiomonopolistinen kapitalismi on 
mitä täydellisintä sosialismin aineellista valmistelua, 
siihen johtava eteinen, historian portaikon se askel- 
ma, jonka sekä sosialismiksi nimitetyn askelman vä- 
lillä ei ole mitään väliaskelmia” (Lenin). 


15 


— 


MONOPOLIEN- JA IMPERIALISMINVASTAISET 
VOIMAT 


Ensimmäisen «sosialistisen valtion, Neuvostoliiton, 
synty merkitsi uuden aikakauden alkua ihmiskunnan 
historiassa. Elämme kapitalismista sosialismiin siir- 
tymisen aikakautta. ; 

Sosialistinen maailmanjärjestelmä on työväenluo- 
kan taistelun suurenmoisin saavutus. Yhteiskunta 
ilman riistoa ja sortoa, yhteiskunta, jota työtäteke- 
vät johtavat työtätekevien eduksi, antaa todellisen 
vastauksen ihmiskunnan perusongelmien ratkaisemi- 
seksi. Sen esimerkki on alati kasvavan innoituksen 
lähteenä koko maailman työtätekeville heidän tais- 
tellessaan paremman huomispäivän puolesta. 

Kapitalismi joutuu ottamaan sosialismin haasteen 
vastaan — mutta turhaan. Sen puitteet ovat liian 
ahtaat työtätekevien kasvavien vaatimusten toteutta- 
miseen. Itse elävä elämä osoittaa kapitalismin puo- 
lestapuhujien vakuuttelut tyhjiksi ja  valheellisiksi. 
Koko porvarillinen ideologia on kriisissä. 

Sosialismin maailma ei ole ainoastaan innoittava 
esimerkki. Se on myös merkittävä tuki pääoman mai- 
den työtekeville näiden taistellessa oikeuksiensa puo- 


16 


1 
U 


— 


lesta. Sosialististen valtioiden voima ja niiden aktii- 
vinen taistelu rauhan puolesta ovat suurimpana 
esteenä imperialismin sotaisille pyrkimyksille. Rau- 
hanomaisen rinnakkainolon politiikallaan, ystävällis- 
mielisillä, keskinäiseen luottamukseen ja kunnioituk- 
seen perustuvilla suhteillaan eri maiden kansoihin 
sosialistiset valtiot luovat mitä parhaimmat edelly- 
tykset kaikkien imperialismin ja monopolien sorta- 
mien joukkojen taistelulle elinetujensa, demokratian 
ja rauhan puolesta. 


Laaja monopolienvastainen liitto 


Tieteellisteknisen — vallankumouksen kiihdyttämä 
tuotantovoimien voimakas kasvu luo ennennäkemättö- 
miä mahdollisuuksia inhimillisten tarpeiden tyydyt- 
tämiselle. Näitä mahdollisuuksia valtiomonopolistisen 
kapialismin oloissa ei pystytä lähestulkoonkaan käyt- 
tämään hyväksi, sillä valtiomonopolistisen sääntelyn’ 
pyrkimyksenä on suurporvariston voittojen lisäämi- 
nen ja työtätekevien riiston tehostaminen. Valtion ja 
monopolien yhteenkietoutuminen ei poista kapitalis- 
min ristiriitoja, vaan päinvastoin kärjistää niitä voi- 
mistamalla ristiriitojen aiheuttajaa: yksityisomistuk- 
seen perustuvaa suurpääoman valtaa. 

Kapitalismin vanhat ristiriidat eivät ainoastaan 
kärjisty. Kehitys luo myös uusia ristiriitoja. Samalla 
tämä kehitys tekee mahdolliseksi ja välttämättömäksi 
laajan liiton muodostamisen, jonka tehtävänä on mo- 
nopolien vallan rajoittaminen ja poistaminen. Tämän 
liiton perusvoima on työväenluokka. Juuri se kokee 

välittömimmin tuotantovälineiden keskittymisen yhä 
harvempien käsiin ja siitä seuraavan suurpäoman 
vallan kasvun. Se kokee selvimmin kapitalistisen riis- 
ton lisääntymisen, työn voimaperäistämisen, työttö- 
myyden ja painostuksen palkkojen alentamiseksi. 

Tieteellistekninen vallankumous on jouduttanut 
uusien palkansaajakerrosten joukkomittaista kasvua. 
Se on merkinnyt työväenluokan kasvua aikaisempien 
välikerrosten proletarisoituessa ja uusien, tieteellistek- 
nisen vallankumouksen vaatimien työväenluokan ker- 
rosten syntyessä. 

Valtiomonopolistisesta kehityksestä ei kuitenkin 
kärsi vain työväenluokka. Kehitys on syventänyt risti- 
riitaa finanssiharvainvallan ja muiden väestöryhmien, 
kansan valtaenemmistön välillä. Maataloustuotteiden 
välitysmonopolien ja pankkien valta maataloudessa 
kasvaa. Tämä vaikeuttaa työtätekevän maatalous- 
väestön asemaa ja pakottaa sen taisteluun työväen- 
luokan rinnalla suurpääomaa vastaan. Samanaikai- 


"sesti kärjistyvät myös ristiriidat suuromistajien huip- 


pukerroksen ja muun maatalousväestön välillä. Talon- 
poikaiston vaikeudet lisääntyvät, yhä suurempi osa 
jöistä ja työtätekevistä talonpojista sortuu 
tiloiltaan. Finanssiharvainvalta vaikeuttaa myös kau- 
punkien keskikerrosten elinehtoja. Pikkuporvaristo 
on menettänyt entisen itsenäisyytensä ja tullut yhä 
riippuvaisemmaksi monopoleista, jotka suistavat sen 
jäseniä joukottain työväenluokkaan. Näiden uusien 
työväenluokan kerrosten ja myöskin välikerrosten so- 
siaalinen ja taloudellinen asema yhtäläistyy työväen- 
luokan aseman kanssa ja on usein jopa sitä huo- 

nompi. Kapitalistinen kehitys luo näin objektiiviset 
edellytykset laajalle monopolienvastaiselle liitolle. Tä- 
män liiton edellytykset ovat kasvaneet työväenluokan 
yhteiskunnallisen vaikutuksen voimistumisen seurauk- 
sena niin kansallisella kuin kansainvälisellä areenalla. 

Monopolit eivät vain vaaranna väestön valtaenem- 
mistön elinetuja. Tuotantovälineiden keskittyessä en- 
tistä harvempien monopolien käsiin ja näiden sekä 
kaikkien muiden väestökerrosten vastakohtaisuuden 
kasvaessa on monopolien sosiaalinen pohja entises- 
tään kaventunut. Tästä johtuen on niiden turvaudut- 
tava yhä epädemokraattisempiin ja autotaarisempiin 
menetelmiiin, työtätekevien demokraattisten. oikeuk- 
sien loukkauksiin. Toisaalta niiden on otettava käyt- 
töön yhä kehittyneempiä sääntelyn ja alistamisen 
menetelmiä. Monopolit turvautuvat myönnytyksiin 
toisarvoisissa asioissa, käyttävät hallussaan olevaa 
mahtavaa tiedotusvälineistöä levittääkseen työväestön 
keskuuteen = porvarillisia katsomuksia ja mm. näin 
pyrkivät integroimaan työtätekeviä kapitalistiseen jär- 
jestelmään. 

Monopolienvastaisen liiton voimistuminen ei kui- 
tenkaan ole vain entistä mahdollisempaa. Se on myös 
entistä välttämättömämpää. Kapitalistisen järjestel- 
män epävakaisuuden kasvu pakottaa monopolit tur- 
vautumaan kaikkiin, äärimmäisiinkin keinoihin. Uusien 
proletarisoituneiden kerrosten pikkuporvarillinen taus- 
ta ja keskikerrosten aseman epävakaisuus saa ne alt- 
tiiksi jopa fasismille, mitä monopolipääoma luokka- 
taistelutilanteen kiristyessä on valmis käyttämään hy- 
väkseen taistelussa työväenluokkaa ja muita edistyk- 
sellisiä voimia vastaan. 

Kapitalismin epäkohdat synnyttävät työtätekevien 
keskuudessa tyytymättömyyttä, suuttumusta ja vasta- 
rintaa, joka usein kuitenkin vaistonvaraiseksi. 
"Työtätekevien paras opettaja on jokapäiväinen taistelu, 
mutta tämä ei yksin riitä. Myös ideologista taistelua 
tarvitaan. Kehityksen suunta tulee täten riippumaan 
paitsi työväenluokan etujoukon kyvystä koota liitto 
ja johtaa sen taistelua kansalaisten perusetujen pu 
lustamiseksi, myöskin sen kyvystä vapauttaa työ 
tekevät porvarillisten aatteiden vaikutuksesta ja va- 
listaa heidät työväenluokan tieteellisellä maailmankat- 
somuksella. 

Taistelu marxismi—leninismin puolesta, kamppailu 
teorian ja politiikan oikeisto- ja vasemmisto-oppor- 
tunistisia vääristelyjä vastaan, revisionismia, dogma- 
tismia ja vasemmistolahkolaista seikkailupolitiikkaa 
vastaan on entistä tärkeämpää, sillä kommunistisen ja 
koko vallankumouksellisen liikkeen hajottaminen si- 
sältä päin on nykyisin imperialismin luokkastrategian 
tärkeimpiä suuntauksia. 


Sivistyneistö ja opiskelijat monopolienvastaisessa 
rintamassa 


Sivistyneistö on ollut kapitalismin uskollinen tu- 
kija ja käskyläinen. Vaikka merkittävä osa sivisty- 
neistöä onkin työnsä luonteen ja palkkauksen puo- 
lesta edelleen etuoikeutetussa asemassa, niin tieteel- 
listeknisen vallankumouksen myötä sen yhteiskunnal- 
linen asema muuttuu ja etuoikeudet murenevat. Sa- 
manaikaisesti kasvaa sivistyneistön lukumäärä ja mer- 
kitys. 

Järjestäytyneessä luokkataistelussa on perinteisesti 
työväenluokan rinnalla toiminut sivistyneistöön lu- 
keutuvia henkil „ jotka ovat luovuttaneet työväen- 
luokan käyttöön tieteelliset ja poliittiset kykynsä. 
Vaikka sivistyneistön asemassa onkin edelleen suuria 
eriävyyksiä, on sen suurimmasta osasta muodostumassa 
tärkeä liittolainen työväenluokalle. Opiskelijoiden 
muuttunut asema heijastaa samoin kehittyvän mono- 
polikapitalismin syventämiä ristiriitoja. Opiskeluaika 
ei suurimmalle osalle opiskelijoita enää ole esivaihe 
etuoikeutettuun asemaan pääsylle. Monopolikapitalis- 
min ristiriidat ilmenevät jo opiskeluaikana niin aineel- 
lisena kuin henkisenäkin sortona.. Tämä lisää jatku- 
vasti muutosta vaativien opiskelijoiden määrää 


Tieteellisteknisen vallankumouksen myötä tiede on 
muodostunut yhä selvemmin välittömäksi tuotantovoi- 
maksi. Tiede- ja koululaitokset tulevat täten kapita- 
listisen järjestelmän toiminnan kannalta yhä merkit- 
tävämmiksi. Niiden tehtävänä on tuotantovoimien 
kehittäminen ja riistomenetelmien tehostaminen sekä 
samalla kapitalististen tuotantosuhteiden säilyttämi- 
nen. Monopolikapitalismin = ristiriitojen kärjistyessä 
tämä merkitsee, että porvariston on kiinnitettävä yhä 
suurempaa huomiota sääntely- ja alistamismenetel- 
mien kehittämiseen ja ideologiseen taisteluun monopo- 
lienvastaisten voimien tukahduttamiseksi. 

Toisaalta valtion tehtävien lisääntyminen johtaa 
lukeneiston osuuden muodostumiseen yhä tärkeäm- 
mäksi. taloudelliselle, sosiaaliselle ja kulttuurikehityk- 
selle. Monopolien valta kuitenkin epää siltä mahdol- 
lisuudet osallistua taloudellisen ja poliittisen: tulevai- 

suuden määräämiseen ja luovaan kulttuurin edistä- 
miseen. Se elää monopolien painostuksen alaisena. 
Monopolien politiikan epäinhimillisyys joutuu yhä kär- 
kevämpään ristiriitaan porvarillistenkin ihanteiden 
kanssa. Huoli huomisesta, työttömyys ja vaikeudet 
ammattitaitoa vastaavan työn saannissa koskevat yhä 
enemmän myös lukeneistoa. 

Tieteen ja koulutuksen sekä toisaalta valtion mer- 
kityksen kasvu tekee välttämättömäksi porvarillisten 
laitosten suunnitelmallisen hyväksikäytön luokkatais- 
telussa. Sivistyneistö osallistuu yhä laajemmin työ- 
väenliikkeen taisteluun työväenluokan järjestöissä ja 
niiden johtamassa joukkotoiminnassa. Sivistyneistön 
oma yhteiskunnallinen asema tarjoaa uusia mahdolli- 
suuksia työväenliikkeelle. Porvarillisissa laitoksissa 
edistyksellinen lukeneisto voi vaikuttaa tuotantovoi- 
mien järkevämpään kehittämiseen, riisto- ja alistamis- 
menetelmien sekä porvariston ideologisten taistelu- 
muotojen paljastamiseen. Erityisen tärkeitä tässä suh- 
teessa ovat monopolikapitalistisessa yhteiskunnassa 
koulutus- ja tiedelaitokset, valtion virkakoneisto ja 
välittömästi tuotannon kanssa tekemisissä oleva tek- 
ninen sivistyneistö. 

Edistyksellisten opiskelijoiden erityisenä tehtävänä 
monopolienvastaisessa taistelussa on korkeakoulujen 
porvarillisen vallan paljastaminen ja horjuttaminen 
sekä niiden hyväksikäyttäminen tässä taistelussa. Poh- 
jan opiskelijoiden liittämiselle monopolienvastaiseen 
rintamaan luovat niin opiskeluajan ja tulevan amma- 
tin ongelmat kuin myös opiskelijoiden luokkataustan 
väistämätön ulottuminen työväenluokan piiriin. 

SOL on luokkajärjestö. Se on osa työväenluokan 
vallankumouksellista liikettä. SOL katsoo tehtäväk- 
seen organisoida opiskelijoita ja sivistyneistöä työ- 
väenluokan taisteluun sekä erityisesti marxismi—leni- 
nismin opiskeluun ja sen luovaan soveltamiseen tie- 
teessä ja politiikassa. 

Monopolienvastaisen taistelun laajentaminen ja yh- 
teisrintaman lujittaminen lukeneiston osalta edellyt- 
tää ideologisen työn voimistamisen ohella koulutus- 
ja tiedelaitoksissa sekä valtion byrokratiassa ja tuo- 
tantoelämässä toteutettavia demokraattisia uudistuk- 
sia. Täten voidaan parantaa edistyksellisen lukeneis- 
ton järjestäytyneisyyttä ja toimintaedellytyksiä. SOL 
kiinnittää erityistä huomiota opiskelijoiden ja amma- 
tissa toimivan sivistyneistön mahdollisuuksiin tukea 
työtätekevien joukkotoimintaa ja avoimia taistelumuo- 
toja monopolienvastaisessa taistelussa. 

SOL katsoo, että ohjaamalla opiskelijat ja sivis- 
tyneistö laajassa mitassa monopolienvastaiseen rinta- 
maan ja edistämällä vaistonvaraisen tiedostuksen ke- 
hittymistä marxismi—leninismin omaksumiseen on 
mahdollista luoda työväenluokalle uskollisen sivisty- 
neistön perinne, joka sosialismin oloissa pienentää 
yhteiskunnan ylärakenteen porvarillisten jäänteiden 
aiheuttamaa vastavallankumouksen vaaraa. 


Kansallinen vapautusliike 


Ensimmäisen sosialistisen valtion syntyminen mer- 
kitsi sorrettujen kansojen vapautuksen alkua. Useim- 
pien maiden kohdalla vapaustaistelu on johtanut muo- 

dolliseen poliittiseen itsenäisyyteen. Taistelu ei kui- 
tenkaan vielä ole päättynyt. Ns. kehitysmaat ovat 
edelleenkin useimmiten tosiasiallisesti sekä taloudelli- 
sesti että poliittisesti riippuvaisia ulkomaisista mono- 
poleista. 

Pyrkiessään pois voittamattomista ristiriidoistaan 
turvautuu imperialismi entistä aggressiivisempiin kei- 
noihin. Sosialististen maiden kasvanut sotilaallinen 
voima sekä maailman demokraattisten ja rauhanvoi- 
mien painostus ovat estäneet sitä kuitenkin turvautu- 
masta uuden maailmansodan sytyttämiseen. Imperia- 
lismin aggressiivisuus saa muita muotoja. Näitä ovat 
turvautuminen paikallisiin sotiin, taantumuksellisiin 
vallankaappauksiin ja pyrkimyksiin alistaa äskettäin 
riippumattomuutensa saavuttaneet maat uuskölonia- 
lismin ikeeseen. 

Sosialistisen maailmanjärjestelmän taloudellisen, 
poliittisen ja sotilaallisen voiman kasvu on merkinnyt 
imperialismin heikkenemistä ja sen yleisen kriisin 
syvenemistä. Sosialistisen leirin mahdin kasvu sekä 
sen ja ns. kehitysmaiden tasa-arvoisuuteen ja molem- 
minpuoliseen hyötyyn perustuvien taloudellisten suh- 
teiden kehittäminen ovat osaltaan tehneet mahdolli- 
seksi sen, että yhä useammat maat voivat irroittautua 
imperialismin alaisuudesta yhteiskunnallisesta kehi- 
tystasostaan riippumatta. 

Kansallisen vapautuksen puolesta taistelevien kan- 
sojen osuus imperialisminvastaisessa taistelussa on 
lisääntynyt. Vietnamin: kansan voitokas taistelu mah- 
tavinta imperialistista valtiota Amerikan Yhdysvaltoja 
vastaan on tästä mitä vakuuttavin todiste. Useissa 

vielä imperialismista riippuvaisissa maissa on syntynyt 
kansallisia, imperialisminvastaisia liikkeitä, joiden 
päämääränä on irroittaa maa imperialistisesta sorrosta, 
luoda kansallinen talous ja saattaa alulle demokraatti- 
nen kehitys, mikä luo perustaa sosialismiin siirtymi- 
selle. 

SOL katsoo, että parasta tukea kansallisille vapau- 
tusliikkeille on kansainvälisen monopolipääoman vas- 
tustaminen ja toisaalta kansallisen ja taloudellisen 
riippumattomuuden puolesta taistelevien kansallisten 
liikkeiden sekä sosialistiselle ja ei-kapitalistiselle tielle 
lähteneiden maiden poliittinen ja aineellinen tuke- 
minen. Suomessa taistelu kansaamme sortavan mono- 
polikapitalismin herruutta vastaan on samalla tais- 
telua ns. kehitysmaiden riippumattomuuden ja niiden 
demokraattisen. kehityksen puolesta. E 

TIE SOSIALISMIIN 


Sosialistinen maailmanjärjestelmä 


Sosialistinen yhteiskuntajärjestelmä on jo toteu- 
tettu maapallon kolmanneksella. On syntynyt sosia- 
listinen maailmanjärjestelmä, jonka kokemukset va- 
kuuttavasti osoittavat, että tuotantovälineiden yhteis- 
kunnalliseen omistukseen ja työväenluokan valtaan 
perustuva yhteiskuntajärjestelmä kykenee takaamaan 
talouselämän nopean kehityksen kansan etujen mu- 
kaisesti, poliittiset ja sosiaaliset oikeudet sekä kulttuu- 
rin saavutukset työtätekeville, perustan todelliselle 
kansanvallalle, perustan yksilön monipuoliselle kehit- 
tämiselle. Käytäntö osoittaa, että vain sosialismi pystyy 
ratkaisemaan ihmiskunnan perusongelmat. 

Sosialistisen maailmanjärjestelmän olemassaolo, 
sen esimerkki ja sen kasvava voima luo yhä suotui- 
sampia edellytyksiä työväenluokan voitolle koko maail- 
massa. Sosialismiin siirtyneiden maiden kokemus on 
näyttänyt toteen sosialistisen vallankumouksen yleiset 
lainmukaisuudet ja erilaisten kansallisten olosuhteiden 
merkityksen sosialistisen vallankumouksen muotoihin. 
Uskollisena proletaarisen internationalismin periaat- 

teille Sosialistinen Opiskelijaliitto pitää tehtävänään 
sosialistisen maailman tukemista ja koko kansain- 
välisen työväenluokan etujen puolustamista. 


Taistelu demokratian ja sosialismin puolesta 


SOL toimii sosialistisen Suomen luomiseksi. Tämä 
ei ole ristiriidassa demokratian puolesta käytävän 
taistelun kanssa, koska demokratian ja sosialismin 
puolesta käytävä taistelu lähenevät tänä päivänä toi- 
siaan. Demokraattiset uudistukset eivät kapitalismin 
nykykaudella rajoitu porvarillis-demokraattisiin puit- 
teisiin, sillä ne suuntautuvat välittömästi porvariston 
hallitsevaa osaa vastaan. Ne heikentävät suurpääoman 
valtaa, yhdistävät monopolienvastaisia voimia ja vah- 
vistavat työtätekevien taisteluasemia. Taistelussa de- 
mokratian laajentamisen puolesta työtätekeville pal- 
jastuu käytännön kokemuksen kautta kapitalistisen 
valtion luokkaluonne ja porvarillisen propagandan 
valheellisuus. 

Vaikka työtätekevät voivat jo monopolien herruu- 
den aikana estää suurpääoman yksittäisten aikomusten 
toteutumisen ja hillitä monopolien vaatimuksia, säi- 
lyy kapitalistisen valtion politiikan pääsuunta suur- 
pääoman etuja puolustavana. Taistelu kansalaisten 
elinetujen ja demokraattisten oikeuksien, yhteiskun- 
nallisen edistyksen puolesta ei tuota kestäviä tuloksia, 
jos monopolien valtaa ainoastaan rajoitetaan. Mono- 
polien valta on kokonaan poistettava ja siirryttävä 
sosialismiin. 

Nykykaudella on muodostunut suotuisia edellytyk- 

siä siirtymiselle kapitalismista sosialismiin monopolien- 
vastaisen, vallankumouksellisen demokratian kautta, 
joka pystyy ratkaisevalla tavalla rajoittamaan mono- 
polien osuutta maan talouselämässä ja toimeenpane- 
maan niin perustavia poliittisia ja taloudellisia uudis- 
tuksia, että ne turvaavat mahdollisimman suotuisat 
edellytykset taistelulle sosialismin puolesta. Monopo- 
lienvastainen demokratia edellyttää suurpääoman ta- 
loudellisten asemien murtamista ja työtätekevien de- 
mokraattisten oikeuksien jatkuvaa laajentamista tuo- 
tantoelämässä ja kaikilla yhteiskuntaelämän aloilla. Se 
merkitsee talouden demokraattista johtamista kansan 
elinetujen parantamiseksi. Uudistusprosessin johdon- 
mukainen jatkaminen tekee ennen pitkää välttämät- 
tömäksi vapautua kaikista vanhojen tuotantosuhteiden 
asettamista rajoituksista, kaikesta kapitalistisesta riis- 
tosta. Monopolienvastainen edistyksellinen demokratia 
muodostuu työväenluokan johdolla sosialismiin siirty- 
misen muodoksi, joka kehityksensä tietyssä vaiheessa 
alkaa toteuttaa työväenluokan vallan tehtäviä. 


Demokraattisen, monopolienvastaisen taistelun" si- 
sältö aiheuttaa sen, että vallankumoukselliset voimat 
joutuvat kohtaamaan jo taistelun ensi hetkistä läh- 
tien mitä kärkevintä monopoliporvariston ja valtio- 
monopolistisen valtakoneiston vastarintaa. Monopolien- 
vastainen demokratia ei vielä merkitse kapitalististen 
tuotantosuhteiden hävittämistä. Mahdollisesti: taantu- 
musvoimat edelleen säilyttävät joitakin asemia val- 
lanelimissä. Nämä seikat sekä kansainvälisten taan- 
tumusvoimien mahdolliset toimenpiteet tekevät mono- 
polien vallan palauttamisen vaaran varteenotettavaksi. 

Tästä syystä SOL korostaa, että taistelussa mono- 
polienvastaisen demokratian ja sen eteenpäin viemi- 
sen puolesta täytyy käyttää hyväksi kaikkia kamp- 
pailun muotoja ja mahdollisuuksia. Ennen muuta tais- 
telun on nojauduttava laajojen kansanjoukkojen ak- 
tiiviseen toimintaan. 

Tapahtuupa sosialistinen vallankumous välittömänä 
työväenluokan valtaannousuna taikka monopolienvas- 
taisen demokratian välivaiheen kautta, riippuu mah- 
dollisuuksien muuttuminen todellisuudeksi suuressa 
määrin työväenluokan puolueen kyvystä noudattaa 
oikeaa politiikkaa, kyvystä nousta työtätekevien joh- 
toon sekä kyvystä valistaa ja organisoida kaikkia 
suurpääomaa vastaan suuntautuvia voimia, jotta ne 
kokemukseensa nojautuen voivat vakuuttua sosialis- 
tisen vallankumouksen välttämättömyydestä. 


Rauhanomainen tie sosialismiin 


Työväenliikkeen pyrkimyksenä on aina ollut sosialis- 
tisen yhteiskunnan perustaminen rauhanomaista tietä. 
Rauhanomainen siirtyminen sosialismiin ei kuitenkaan 
riipu työväenluokasta, vaan siitä, mihin keinoihin 
suurpääoma turvautuu valtansa joutuessa uhatuksi. 


- Rauhanomaisen tien mahdollisuudet ovat kasvaneet. 


Kahden yhteiskuntajärjestelmän rauhanomainen ta- 
loudellinen kilpailu ja luokkavoimien kesken maail- 
man mitassa tapahtunut muutos sosialismin hyväksi 
luovat uusia edellytyksiä rauhanomaiselle siirtymi- 
selle sosialismiin. Työväen entistä suurempi järjes- 
täytyneisyys ja laajan, kansan valtaenemmistön muo- , 

dostavan liiton kokoamisen edellytysten kysyneisyys 
lisäävät kansanvaltaisten voimien mahdollisuuksia 
eristää suurpääoma ja sen edustajat ja toteuttaa so- 
sialistinen vallankumous rauhanomaisesti, ilman kan- 
salaissotaa. 

Tämä vaatii työväenluokan ja sen liittolaisten val- 
lankumouksellista taistelua niin vaikuttamista valtion 
valinnallisten elinten kautta kuin ennen muuta jouk- 
kojen aktiivista toimintaa. 

Kamppailu rauhanomaisen sosialismiin siirtymi- 
sen puolesta ei suinkaan kumoa sosialistisen vallan- 
kumouksen lainmukaisuuksia. Vallankumous tapahtuu 
kapitalismiin elimellisesti liittyvien kansallisten ja 
kansainvälisten ristiriitojen kärjistymisen ja ratkea- 
misen lopputuloksena. Imperialismin aikakaudella so- 
sialistista vallankumousta ei voi pitää vain tietyn 
maan yksityisenä erillisenä ilmiönä. Imperialismi on 
maailmanjärjestelmä, johon jokainen Kapitalistinen 
maa on enemmän tai vähemmän sidoksissa. Vallan- 
kumouksen toteutuminen edellyttää vallankumouksel- 
lista tilannetta, mitä kärkevintä luokkataistelua. 


Sosialistinen vallankumous merkitsee poliittisen 


` vallan siirtymistä porvariston käsistä työväenluokan 


käsiin sekä tuotannon ja vaihdon välineiden ottamista 
yhteiskunnan haltuun. Vallankumouksessa työväen- 
luokka murskaa vanhan valtiokoneiston, joka on kiin- 
teästi sidoksissa monopolipääomaan ja välittömästi 
palvelee sen etuja. Tämän koneiston murskaaminen 
on välttämätön ennakkoehto vallankumouksen voi- 
tolle. Työväenluokka korvaa sen uudella proletaari- 
sella koneistolla, uusilla sosialismin rakentamiseksi 

tarvittavilla laitoksilla. Joitakin porvarillisen valtion 
perinteellisiä demokraattisia laitoksia voidaan myös 
käyttää sosialismin rakennustyössä ja saada ne ilmai- 
semaan työtätekevien tahtoa. 

Sosialismi vapauttaa kansanjoukot kaikista sorron 
muodoista. Se merkitsee työtätekevien alati kasva- 
vien aineellisten ja henkisten tarpeiden sopusuhtaista 
tyydyttämistä, yhteiskunnan kehityksen laadullisesti 
korkeampaa astetta. Sosialismia ei voida toteuttaa 
poistamatta sovittamattomia luokkia ja ihmisen toista 
ihmistä kohtaan harjoittamaa riistoa. SOL korostaakin 
tärkeyttä. puolustaa uutta yhteiskuntajärjestelmää 
entisten riistäjäluokkien ja sosialismin vihollisten pyr- 
kiessä pääsemään takaisin valtaan ja palauttamaan 
kapitalismin. 

Sosialistinen - valtio samoin kuin kaikkien aikai- 
sempien yhteiskuntajärjestelmien valtio on väline, 
jolla yhteiskunnan hallitseva luokka harjoittaa val- 
taansa yhteiskunnan muihin luokkiin nähden. Työ- 
väenluokan valta, proletariaatin diktatuuri, jota työ- 
väenluokka harjoittaa liitossa muiden sosialismia tu- 
kevien väestökerrosten kanssa, kohdistaa kuitenkin 
— erotukseksi kaikista aikaisemmista valtiotyypeistä 
— pakotuksensa väestön mitättömään vähemmistöön. 

Työväenluokan valta on ensimmäistä kertaa ihmis- 
kunnan historiassa demokratiaa väestön valtaenem- 
mistölle. Se merkitsee työväenluokan taistelullaan 
hankkimien demokraattisten oikeuksien kaikinpuolista 
kehittämistä ja muodollisen, porvarillisen demokra- 
tian muuttamista todelliseksi, sosialistiseksi demokra- 
tiaksi, jota ei suurpääoman hallitseva asema talouden, 

politiikan ja kulttuurin alalla ole typistämässä. Tämä 
vallan kaksitahoisuus — demokratian johdonmukai- 
nen kehittäminen ja sosialististen saavutusten puo- 
lustaminen — on luonteenomaista proletariaatin dik- 
tatuurille. 

Sosialistisen valtion toiminnan tavoitteena on luo- 
minen ja rakentaminen, uuden talouselämän ja kor- 
'keammalle kehitetyn kulttuurin järjestäminen. Tämän 
SOL näkee toteutuvan vain marxilais—leniniläisen 
puolueen toimiessa työväenluokan etujoukkona. Sosia- 
lismin rakentaminen ja puolustaminen nojaa aina työ- 
väenluokan innoittamien ja johtamien laajojen kan- 
sanjoukkojen tukeen, osallistumiseen ja aloitteellisuu- 
teen. ”Elävä, luova sosialismi on kansanjoukkojen 
oman toiminnan tulos” (Lenin). 8 

Vallankumous ei tapahdu itsestään. Sen toteuttami- 
seksi vaaditaan tietoista toimintaa. 

"Suuret taistelut odottavat meitä. 


